
Narva Linnavalitsuse 11.06.2008.a. korralduse 
nr 757-k „Vara (soojustrassid) võtmine Narva Linnavalitsuse 

Linnavara- ja Majandusameti bilanssi“ muutmine
1. Asjaolud ja menetluse käik
Narva Linnavalitsuse 11.06.2008.a. korraldusega nr 757-k oli võetud vastu otsus soojustrasside üleandmisest Narva Linnavalitsuse Kultuuriosakonnalt Narva Linnavalitsuse Linnavara- ja Majandusametile bilansilise kogumaksumusega 2 766 759 krooni. Soojustrasside üleandmise protsessi käigus selgus välja, et soojustrasside osa kuulub AS-ile Narva Elektrijaamad ja puuduvad dokumendid, mille alusel saaks vaidlustada trasside kuuluvus AS-ile Narva Elektrijaamad. Seetõttu on vajalik teha muudatusi üleantavate soojustrasside nimekirja ja nende bilansilise kogumaksumuse osas.
2. Õiguslikud alused
Vastavalt Haldusmenetluse seaduse § 64 lõikele 1 haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes; sama seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus

3.1 Muuta Narva Linnavalitsuse 11.06.2008.a. korralduse nr 757-k punkt 3.1 ja sõnastada see järgmises redaktsioonis:
„3.1 Narva Linnavalitsuse Kultuuriosakonnal anda üle ja Narva Linnavalitsuse Linnavara- ja Majandusametil võtta oma bilanssi soojustrassid bilansilise kogumaksumusega 2 744 545,84 (kaks miljonit seitsesada nelikümmend neli tuhat viissada nelikümmend viis krooni ja 84 senti)  krooni (nimekiri lisatud).“

4. Rakendussätted 
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2 Käesolev korraldus jõustub seadusega sätestatud korras.

